Կարո Զաքարյան

Կարո Հովհաննեսի Զաքարյան (), հայ կոմպոզիտոր, խմբավար։ ՀԽՍՀ ժողովրդական արտիստ (1960 թ.)։

Կենսագրություն 
1924 թվականին ավարտել է Թիֆլիսի կոնսերվատորիան։ Աշխատել է Թիֆլիսի Հայարտանը՝ որպես խմբավար և մանկավարժ։ 1929 թվականից բնակվել է Երևանում, Երևանի պետական կոնսերվատորիայում դասավանդել խմբավարություն։ Զաքարյանի երաժշտական լեզուն մոտ է հայ ժողովրդական երգի ակունքներին։

Հեղինակ է «Պիոներիա» բալետի (1937 թ.), «Մարջան» (1939 թ., բեմականացում 1941 թ.) և «Աղասի» (ըստ Խաչատուր Աբովյանի, 1954 թ.) օպերաների, Հովհաննես Հովհաննիսյանի և Վահան Տերյանի խոսքերով ռոմանսաշարերի, ջութակի, թավջութակի սոնատների, դաշնամուրային տրիոյի, այլ գործիքային, նվագախմբային և վոկալ-նվագախմբային երկերի։ Հանրահայտ են ժողովրդական երգերի Զաքարյանի խմբերգային մշակումները։

Ծանոթագրություններ 

Հայ կոմպոզիտորներ
Հայ խմբավարներ
Կոմպոզիտորներ այբբենական կարգով
ԽՄԿԿ անդամներ
Հայ դիրիժորներ
Սանկտ Պետերբուրգի կոնսերվատորիայի շրջանավարտներ
Խորհրդային կոմպոզիտորներ